मिर्जापुर। माफिया डॉन मुन्ना बजरंगी के जेल में जाने के बाद भी क्राइम की दुनिया में उसका दबदबा कम नहीं हुआ था। उसके नाम से लोग कांपते थे। कई बार तो मुन्ना ने जेल से फोन कर लोगों को धमकी दिया। असर ये रहा कि मुन्ना भले ही जेल में रहा पर उसके नाम पर उसके गुर्गे पूरे पूर्वांचल पर राज करने लगे थे। पर बीते समय में पहले उसके साले पुष्पजीत सिंह और फिर राइट हैंड कहे जाने वाले मोहम्मद तारिक की हत्या की गई। अंत में जेल के अंदर मुन्ना बजरंगी की भी बागपत जेल में हत्या कर दी गई। इससे यह आशंका जताई जा रही है कि कहीं किसी गैंग ने मुन्ना बजरंगी के पूरे गैंग को नेस्तनाबूत करने की साजिश तो नहीं रची थी। जो मुन्ना बजरंगी के मौत के बाद समाप्त मानी जाएगी।